ไฟแนลเชียล ไดเจสต์
คดีรอยเนทเจอคุกเกิน 8 ปี ปรับ 1.8 ล้าน
19 ส.ค. 2554

คดีรอยเนทเจอคุกเกิน 8 ปี ปรับ 1.8 ล้าน
สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า วันที่ 22 มี.ค. 2554 ศาลอาญากรุงเทพใต้มีคำพิพากษาลงโทษนายกิตติพัฒน์ เยาวพฤกษ์ กรณีตกแต่งบัญชีเพื่อลวงบุคคลอื่น ปกปิดรายงานการซื้อขายหลักทรัพย์ และใช้ข้อมูลภายในซื้อขายหลักทรัพย์ บริษัท รอยเนท รวมลงโทษจำคุก 16 ปี 36 เดือน และปรับเป็นเงิน 3.76 ล้านบาท แต่จำเลยให้การสารภาพ มีเหตุบรรเทาโทษ จึงให้ลดโทษลงกึ่งหนึ่ง เป็นจำคุก 8 ปี 18 เดือน โดยไม่รอลงอาญา และปรับ 1.88 ล้านบาท 
ทั้งนี้ ความผิดหลายกรรมต่างกัน เช่น ความผิดตามมาตรา 246 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งไม่รายงานตามที่มีหน้าที่ 9 ครั้ง ลงโทษ 9 กระทง โดยจำคุกกระทงละ 4 เดือน รวมจำคุก 36 เดือน
‘SCC42CA’ เริ่มซื้อขาย 24 มี.ค.นี้ 
ตลาดหลักทรัพย์กำหนดให้ใบสำคัญแสดงสิทธิอนุพันธ์ (DW) ออกโดยบริษัทหลักทรัพย์ กิมเอ็ง (ประเทศไทย) อ้างอิงหุ้นบริษัท ปูนซิเมนต์ไทย (SCC42CA) จำนวน 16 ล้านหน่วย เข้าซื้อขายในตลาดวันที่ 24 มี.ค. 2554 ในราคา 1.40 บาท
INOX แจกปันผล 2 สตางค์/หุ้น
คณะกรรมการบริษัท ไทยน๊อคซ์ สเตนเลส (INOX) มีมติอนุมัติการจ่ายเงินปันผลในอัตราหุ้นละ 0.02 บาท ให้ผู้ถือหุ้นที่มีชื่อในทะเบียนวันที่ 7 เม.ย.นี้ กำหนดจ่ายเงินในวันที่ 12 พ.ค. 2554